ai4bharat/Pralekha huggingface dataset:
விவசாயத்துறை அமைச்சகம்
மாநிலங்களுக்கு நல்வாழ்வுத் திட்டங்களுக்கு பயன்படுத்த வசதியாக மானிய விலைப் பருப்பு வகைகளின் ஒதுக்கீட்டுக்கு மத்திய அமைச்சரவை ஒப்புதல்
விலை ஆதரவு திட்டங்களின்கீழ் கொள்முதல் செய்யப்பட்டு இருப்பு வைக்கப்பட்டுள்ள பயறு வகைகளை பல்வேறு நலத்திட்டங்களுக்காக பயன்படுத்துவதற்கு ஏற்ப அவற்றை மாநிலங்கள் மற்றும் யூனியன் பிரதேசங்களுக்கு ஒதுக்கீடு செய்ய, பிரதமர் திரு. நரேந்திர மோடி தலைமையில் நடந்த பொருளாதார விவகாரங்களுக்கான மத்திய அமைச்சரவைக்குழுக் கூட்டத்தில் ஒப்புதல் வழங்கப்பட்டது.
தாக்கம்
பொதுவிநியோகத்திட்டம், மதிய உணவுத்திட்டம் உள்ளிட்ட பல்வேறு நலத்திட்டங்களில் பருப்பு வகைகளை மாநிலங்கள் மற்றும் யூனியன் பிரதேசங்கள் பயன்படுத்த இந்தத் திட்டம் உதவும். மேலும், எதிர்வரும் காரீஃப் பருவத்தில் கொள்முதல் செய்யப்படும் உணவுப்பொருட்களை இருப்பு வைக்க உணவுக் கிடங்குகள் கிடைக்க இதன் மூலம் வகை ஏற்படும்.
விவரங்கள்
ஒப்புதல் வழங்கப்பட்ட இந்தத் திட்டத்தின் கீழ், மாநிலங்கள், யூனியன் பிரதேசங்களுக்கு 34.88 லட்சம் மெட்ரிக் டன் துவரம் பருப்பு, கொண்டைக் கடலை, மசூர் பருப்பு, பாசிப்பருப்பு, உளுந்து ஆகியவற்றை மொத்த விலைச் சந்தையில் விற்கப்படும் விலையில் கிலோவுக்கு ரூ.15 என்ற தள்ளுபடியில், முதலில் வருபவர்களுக்கு முதலில் வழங்குதல் என்ற அடிப்படையில் வழங்கப்படும். மாநிலங்கள், யூனியன் பிரதேச அரசுகள் இந்த பருப்பு வகைகளை மதிய உணவுத்திட்டம், பொது விநியோகத்திட்டம், ஒருங்கிணைந்த குழந்தை மேம்பாட்டுத் திட்டங்கள் உள்ளிட்ட பல்வேறு திட்டங்களுக்கு பயன்படுத்திக் கொள்ளலாம். 12 மாத கால கட்டத்தில் ஒரு முறை இருப்பு இருக்கும் வரை, இந்த பருப்பு வகைகள் வழங்கப்படும். இந்தத் திட்டத்தைச் செயல்படுத்த மத்திய அரசு ரூ.5,237 கோடியை செலவிடும்.
பின்னணி
கடந்த இரண்டாண்டுகளில் முன் எப்போதும் இல்லாத அளவுக்கு நாட்டில் அதிக அளவு பருப்பு வகை உற்பத்தி செய்யப்பட்டுள்ளது. 2017 காரீஃப், 2018 ரபி பருவங்களில், மத்திய அரசு விலை ஆதரவு திட்டத்தின்கீழ் சாதனை அளவாக பருப்பு வகைகளை கொள்முதல் செய்துள்ளது. விலை ஆதரவு திட்டத்தின்கீழ் 45.43 லட்சம் மெட்ரிக் டன் பருப்பு வகைகள் கொள்முதல் செய்யப்பட்டன. வரும் காரீஃப் பருவத்தில் பருப்பு வகை உற்பத்தி நன்றாக இருக்கும் என எதிர்பார்க்கப்படுகிறது. உற்பத்தி உயர்வும், குறைந்தபட்ச ஆதரவு விலை அதிகரிப்பும், விலை ஆதரவு திட்டத்தின் கீழ் கூடுதல் கொள்முதலை மேற்கொள்ள வேண்டிய அவசியம் ஏற்படும்.
நிலக்கரி அமைச்சகம்
சத்தீஷ்கரில் ரூ.169 கோடி முதலீடு செய்ய தென்கிழக்கு நிலக்கரி நிறுவனம் முடிவு
சத்தீஷ்கரைத் தலைமையிடமாக கொண்டு செயல்படும் கோல் இந்தியா துணை நிறுவனமான சவுத் ஈஸ்டர்ன் கோல்ஃபீல்ட்ஸ்  அடுத்த 5 ஆண்டுகளில் தனது செயல்பாட்டு மாநிலங்களான சத்தீஷ்கர் மற்றும் மத்திய பிரதேசத்தில் ரூ.169 கோடி முதலீடு செய்ய உள்ளது. இந்த மாநிலங்களில் தோட்டப் பணிகளை மேற்கொள்வதற்காக சத்தீஷ்கர் ராஜ்ய வன் விகாஸ் நிகாம்  மற்றும் மத்தியப் பிரதேச ராஜ்ய வன் விகாஸ் நிகாம்  ஆகியவற்றுடன் இந்நிறுவனம் சமீபத்தில் புரிந்துணர்வு ஒப்பந்தத்தில் கையெழுத்திட்டுள்ளது. 2023-24 ஆம் ஆண்டு முதல் 2027-28 ஆம் ஆண்டு வரை 5 ஆண்டுகளுக்கு நடவுப் பணிகள் மேற்கொள்ளப்படும். இந்தப் புரிந்துணர்வு ஒப்பந்தத்தின்படி, எஸ்.இ.சி.எல் சத்தீஷ்கரில் ரூ.131.52 கோடியும், மத்தியப் பிரதேசத்தில் ரூ.38.11 கோடியும் தோட்டப் பணிகளுக்காக செலவிடும்.
இந்நிறுவனம் மாநில நிகாம்களுடன் இணைந்து சத்தீஷ்கர் மாநிலத்தில் 26 லட்சத்துக்கும் அதிகமான மரக்கன்றுகளையும், மத்தியப் பிரதேசத்தில் 12 லட்சம் மரக்கன்றுகளையும் நடவுள்ளது. இந்நிறுவனத்தின் மூன்றாவது புரிந்துணர்வு ஒப்பந்தம் இதுவாகும். முந்தைய இரண்டு புரிந்துணர்வு ஒப்பந்தங்கள் மூலம் இந்நிறுவனம் 2013-14 மற்றும் 2022-23 க்கு இடையில் மொத்தம் ரூ .168 கோடி செலவில் சத்தீஷ்கர் மாநிலத்தில் 46 லட்சத்துக்கும் அதிகமான மரக்கன்றுகளையும், மத்தியப் பிரதேசத்தில் 16 லட்சத்துக்கும் அதிகமான மரக்கன்றுகளையும் நட்டுள்ளது.
பசுமைப் பரப்பை அதிகரிக்கவும், பல்லுயிர் பெருக்கத்தைப் பாதுகாக்கவும், மேம்படுத்தவும், எஸ்.இ.சி.எல் அதன் சுரங்கப் பகுதிகளிலும் அதைச் சுற்றியுள்ள பகுதிகளிலும் விரிவான நடவுப் பணிகளை மேற்கொண்டு வருகிறது. 2022-23 நிதியாண்டில் இந்நிறுவனம் 365 ஹெக்டேர் பரப்பளவில் 8 லட்சத்துக்கும் மேற்பட்ட மரக்கன்றுகளை நட்டு அதன் வரலாற்றில் மிக உயர்ந்த நடவுகளை மேற்கொண்டது . எஸ்.இ.சி.எல் நடவுப் பணிகளை மேற்கொண்ட பகுதிகளில் பசுமைப் பரப்பில் கணிசமான முன்னேற்றத்தை செயற்கைக்கோள் படங்கள் காட்டுகின்றன.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.88 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 3,97,407 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 30,362 கொவிட் சிகிச்சை பெறுபவர்கள் எண்ணிக்கை 0.07 சதவீதமாக உள்ளது.
குணமடைந்தோர் விகிதம் தற்போது 98.75 சதவீதம்
கடந்த 24 மணி நேரத்தில் 3,908 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,47,344 என அதிகரித்துள்ளது.
கடந்த 24 மணி நேரத்தில் 1,997 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.64 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,13,123 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1865722
PIB Headquarters
1072 மேல்முறையீட்டு வழக்குகளை வருமான வரித் துறை திரும்பப் பெற்றுள்ளது
தமிழ்நாடு வருமான வரித்துறை மொத்தம் 1072 மேல்முறையீட்டு வழக்குகளை திரும்பப் பெற்றுள்ளது. இவற்றில் உயர்நீதிமன்றத்தின் 716 வழக்குகளும், வருமானவரி மேல் முறையீட்டு மன்றத்தின் 356 வழக்குகளும் அடங்கும். இன்றுள்ள நிலவரப்படி மேல்முறையீட்டு மன்றத்தில் 1,565 வழக்குகளும் உயர்நீதிமன்றத்தில் 4,187 வழக்குகளும் நிலுவையில் உள்ளன.
வருமானவரி செலுத்துவோரின் நலன் சார்ந்த தொடர் வரிசையில், வருமானவரித்துறை சார்பில் மேல்முறையீடு செய்வதற்கான உச்சவரம்புத் தொகை அண்மையில் உயர்த்தப்பட்டுள்ளது. வருமானவரி மேல்முறையீட்டு தீர்ப்பாயத்தில் வருமானவரித் துறையின் மேல் முறையீட்டுக்கான உச்சவரம்பு ரூ.20,00,000-லிருந்து ரூ.50,00,000-ஆக உயர்த்தப்பட்டுள்ளது. இதேபோல் உயர்நீதிமன்றத்தில் ரூ.50,00,000-லிருந்து ரூ.1,00,00,000- யாக உயர்த்தப்பட்டுள்ளது. உச்சநீதிமன்றத்தில் ரூ.1,00,00,000-லிருந்து ரூ.2,00,00,000 ஆக உயர்த்தப்பட்டுள்ளது. இந்த உச்சவரம்பு உயர்வு 8.8.2019 முதல் அமலுக்கு வருகிறது.
மேல்முறையீடு செய்யவும், மேல்முறையீடு திரும்பப் பெறவும், உச்சவரம்பு உயர்த்தப்பட்டிருப்பதன் மூலம் வரிசெலுத்துவோரின் வழக்காட்டுச் சுமையும், வழக்குகளின் எண்ணிக்கையும் குறைக்கப்பட்டுள்ளது.
இந்த நடவடிக்கையின் தொடர்ச்சியாக உச்சநீதிமன்றம் முன்பாக உள்ள வழக்குகளில் 52 வழக்குகளை திரும்பப் பெறவும், வருமானவரித் துறை உத்தேசித்துள்ளது.
தமிழ்நாடு வருமானவரித் துறை வருமானவரி செலுத்துவோருக்கான நலன்சார்ந்த திட்டங்களை கொள்கை அளவிலும், செயல் வடிவிலும் முழுமையாக செயல்படுத்தி நாட்டின் முன்னோடி மண்டலமாக திகழ்கிறது.
வருமானவரித்துறை  முதன்மை தலைமை ஆணையர் சார்பில் வருமானவரித்துறை மேல்முறையீட்டு தீர்ப்பாயம் மற்றும் உயர்நீதிமன்றம் ஆகியவற்றுடன் ஒருங்கிணைந்து மேல்முறையீடுகளை விரைவாக திரும்பப் பெற்று, வழக்குகளின் எண்ணிக்கையை குறைக்க நடவடிக்கை எடுக்கப்பட்டு வருவதாக வருமானவரித்துறை ஆணையர்  திரு.துர்கேஷ் சம்ரோட் வெளியிட்டுள்ள செய்திக்குறிப்பில் தெரிவித்துள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த ஆறேழு ஆண்டுகளில் பெண்களுக்கு அதிகாரம் அளிக்கும் போக்கு அதிகரித்துள்ளது: அமைச்சர் திரு ஜிதேந்திர சிங்
திரு நரேந்திர மோடி பிரதமராக பதவியேற்றுக் கொண்ட பின்பு, கடந்த ஆறேழு ஆண்டுகளில் நாட்டில் பெண்களுக்கு அதிகாரம் அளிக்கும் போக்கு அதிகரித்துள்ளது என்று அமைச்சர் டாக்டர். ஜிதேந்திர சிங் இன்று கூறினார்.
லால் பகதூர் சாஸ்திரி தேசிய நிர்வாக அகாடமியின் 95-வது அடிப்படை பாடப்பிரிவின் நிறைவு விழாவில் பேசிய மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணுசக்தி மற்றும் விண்வெளித்துறை இணை அமைச்சருமான டாக்டர். ஜிதேந்திர சிங் இவ்வாறு கூறினார்.
கர்மயோகி இயக்கம் மற்றும் ஆரம்ப் போன்ற புதிய முன்னெடுப்புகள் மூலம் நல்லாட்சியை வழங்குவதற்கான பிரதமர் திரு. நரேந்திர மோடியின் லட்சியம் வெளிப்படுவதாக அவர் தெரிவித்தார்.
லால்பகதூர் சாஸ்திரி தேசிய நிர்வாக அகாடமியின் 95-வது அடிப்படை பாடப்பிரிவு குறித்து பேசிய அவர், கொரோனா என்னும் கடினமான காலகட்டத்தில் வழங்கப்பட்ட இந்தப் பயிற்சி அதன் உண்மையான நோக்கத்தை அடைந்ததுள்ளது என்றார்.
பயிற்சி பெற்ற 428 பேரில், 136 பேர், அதாவது ஏறத்தாழ 32 சதவீதம், பெண்கள் என்பது குறித்து டாக்டர். ஜிதேந்திர சிங் திருப்தி தெரிவித்தார். பயிற்சி பெற்றவர்களில் 245 நபர்கள் பொறியாளர்கள் என்பது குறித்தும் அவர் மகிழ்ச்சி தெரிவித்தார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1681720
சுகாதாரம் மற்றும் குடும்ப நலத்துறை அமைச்சகம்
கோவிட்-19 தடுப்புமருந்து ஒத்திகை நாடு முழுவதும் நடைபெற்றது
கோவிட்-19 தடுப்பு மருந்து வழங்கும் பணிகளை ஆய்வு செய்வதற்காக தில்லியில் தடுப்பு மருந்து ஒத்திகை நடைபெறும் இரண்டு மையங்களுக்கு மத்திய சுகாதார மற்றும் குடும்ப நல அமைச்சர் டாக்டர் ஹர்ஷ் வர்தன் இன்று நேரில் சென்றார்.
தடுப்பு மருந்துகளை முறைப்படி வழங்குவதற்கு முன்பாக நாடெங்கிலும் அனைத்து மாநிலங்களிலும் 125 மாவட்டங்களிலுள்ள 285 மையங்களில் இதுகுறித்த ஒத்திகையை சுகாதார அமைச்சகம் இன்று நடத்தியது. கோவிட்-19 தடுப்பு மருந்து விரைவில் வழங்கப்பட உள்ள நிலையில், அந்த பணிகள் சுமூகமாக நடைபெறுவதை உறுதி செய்யும் வகையில் இந்த ஒத்திகை நடைபெற்றது.
இது குறித்து பேசிய அமைச்சர் டாக்டர் ஹர்ஷ் வர்தன், “தடுப்பு மருந்தை செலுத்துவோருக்கு அளிக்கப்படும் பயிற்சி உட்பட விநியோகிக்கும் பணிகள் அனைத்தும் முறையாக மேற்கொள்ளப்படுகின்றன. ஒவ்வொரு விஷயத்திற்கும் முக்கியத்துவம் அளித்து விரிவான ஆலோசனைக்குப் பின்னர் சம்பந்தப்பட்டவர்களுக்கு வழிமுறைகள் வெளியிடப்பட்டுள்ளன”, என்று கூறினார்.
தடுப்பு மருந்துகளின் கையிருப்பு, அவற்றை சேமிக்கும் வெப்பநிலை, பயனாளிகளை கண்காணிக்கும் முறை போன்றவற்றை கோ- வின்  என்னும் மின்னணு தளத்தின் வாயிலாக அறிந்து கொள்ளலாம் என்று தெரிவித்த அமைச்சர், இதுவரை 75 இலட்சத்திற்கும் அதிகமான பயனாளிகள் இந்தத் தளத்தில் விண்ணப்பித்துள்ளதாகக் கூறினார்.
நாட்டின் கடைசி மைல் வரை தடுப்பு மருந்தின் விநியோகத்தை உறுதி செய்வதற்காக குளிர் பதன உள்கட்டமைப்பு வசதிகள் தரம் உயர்த்தப்பட்டுள்ளதாகவும், ஊசிகள் போன்ற இதர அடிப்படை வசதிகளும் போதிய அளவு வழங்கப்பட்டுள்ளதாக அவர் குறிப்பிட்டார்.
கோவிட்-19 தடுப்பு மருந்துகளின் பாதுகாப்பு மற்றும் தரம் குறித்து பரப்பப்படும் தவறான தகவல்களை பொதுமக்கள் நம்ப வேண்டாம் என்று கேட்டுக்கொண்ட அமைச்சர் டாக்டர் ஹர்ஷ் வர்தன், பொது மக்களிடையே குழப்பத்தை ஏற்படுத்தும் வகையில் தடுப்பு மருந்தினால் பக்க விளைவுகள் ஏற்படக்கூடும் என்று சமூக ஊடகங்களில் வெளிவரும் தகவல்களை மறுத்தார். எந்த ஒரு செய்தியையும் வெளியிடுவதற்கோ அல்லது ஒளிபரப்புவதற்கோ முன்னர் அதன் உண்மைத் தன்மையை உறுதி செய்து, ஊடகங்கள் பொறுப்புணர்ச்சியுடன் செயல்பட வேண்டும் என்று அவர் வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1685611
------
(Visitor Counter : 174
உணவுப் பதப்படுத்துதல் தொழிற்சாலைகள் அமைச்சகம்
விடுதலையின் அம்ரித் மகோத்சவத்தின் கீழ் உணவு பதப்படுத்தல் தொழில்கள் அமைச்சகத்தால் உணவு பதப்படுத்தல் வாரம் நடத்தப்பட்டது
இந்தியா சுதந்திரம் அடைந்து 75 ஆண்டுகள் ஆவதை குறிக்கும் விதமாக, விடுதலையின் அம்ரித் மகோத்சவத்தை இந்திய அரசு கொண்டாடி வருகிறது. கொண்டாட்டத்தின் ஒரு பகுதியாக, 2021 செப்டம்பர் 6 முதல் 2021 செப்டம்பர் 12 வரை உணவு பதப்படுத்தல் வாரத்தை கொண்டாடி வரும் மத்திய உணவு பதப்படுத்தும் தொழில்கள் அமைச்சகம், இதன் கீழ் பல்வேறு நிகழ்ச்சிகளை நடத்தி வருகிறது.
வாரம் முழுவதும் நடைபெற்று வரும் நிகழ்ச்சிகளின் ஒரு பகுதியாக, உத்தரப் பிரதேசத்தில் உள்ள பிரதமரின் குறு உணவு பதப்படுத்தல் நிறுவனங்களின் முறைப்படுத்தல் திட்டத்தின் கீழ் 135 சுய உதவிக்குழு உறுப்பினர்களுக்கு வழங்குவதற்காக மாவட்ட திட்ட மேலாண்மை பிரிவுக்கு விதை மூலதன தொகையாக ரூபாய் 43.20 லட்சம் வழங்கப்பட்டது.
பால் பதப்படுத்தல் மற்றும் மதிப்பு கூட்டல் தொடர்பான தேசிய கருத்தரங்கு ஒன்றும் 'ஒரு மாவட்டம் ஒரு பொருள்' திட்டத்தின் கீழ் உணவு பதப்படுத்தல் அமைச்சகம் மற்றும் கால்நடை பராமரிப்பு மற்றும் பால் வள அமைச்சகத்தால் ஏற்பாடு செய்யப்பட்டது.
மேலும் பிரதமரின் குறு உணவு பதப்படுத்தல் நிறுவனங்களை முறைப்படுத்தல் திட்டத்தின் கீழ் கஜானனன் அக்ரோ இன்டஸ்ட்ரீஸ் நிறுவனத்தின் திரு கௌரவ் அசோக் மேத்தாரின் வெற்றிக்கதை, அமைச்சகத்தின் சமூக ஊடக தளங்களில் தற்சார்பு தொழில்கள் வரிசையில் பதிவிடப்பட்டது.
உணவு பதப்படுத்தல் வாரத்தின் கீழ், உணவை வீணாக்குதல் குறித்த விழிப்புணர்வை ஏற்படுத்தும் காணொலி ஒன்று
உணவு பதப்படுத்தல் விழிப்புணர்வு பிரச்சாரத்தின் ஒரு பகுதியாக சமூக ஊடகங்களில் வெளியிடப்பட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754173
சுகாதாரம் மற்றும் குடும்ப நலத்துறை அமைச்சகம்
16 மாநிலங்களைச் சேர்ந்த சமுதாய வானொலி நிலையங்களுக்கான விழிப்புணர்வு பயிலரங்கு: மத்திய சுகாதார அமைச்சகம் ஏற்பாடு
யுனிசெப் அமைப்புடன் இணைந்து மத்திய சுகாதாரம் மற்றும் குடும்ப நல அமைச்சகம், 16 மாநிலங்களில் உள்ள சமுதாய வானொலி நிலையங்களின் பிரதிநிதிகளுக்கு தகவல் தொடர்பு விழிப்புணர்வு பயிலரங்கை நடத்தியது. கொவிட் சரியான நடத்தை விதிமுறைகள், கொவிட் தடுப்பூசி குறித்து பரப்பப்படும் தவறான கருத்துக்கள் மற்றும் தொலைதூர பகுதிகளில் வசிக்கும் மக்களிடையே தடுப்பூசி பற்றிய சரியான தகவல்கள் உள்ளிட்ட விழிப்புணர்வை ஏற்படுத்துவது குறித்து இந்தப் பயிலரங்கில் விரிவாக எடுத்துரைக்கப்பட்டது.
சுகாதார அமைச்சகத்தின் இணைச் செயலாளர் திரு லாவ் அகர்வால் இதில் உரையாற்றினார். உலகின் மாபெரும் தடுப்பூசித் திட்டத்திற்கு சமுதாய வானொலி நிலையங்கள் ஆதரவளித்து வருவதாகப் பாராட்டு தெரிவித்த இணைச் செயலாளர், இந்த வானொலிகள் கொவிட் தடுப்பூசி குறித்துப் பயனுள்ள தகவல்களைத் தொடர்ந்து ஒலிபரப்பி வருவதன் காரணமாக தடுப்பூசியைப் போட்டுக்கொள்ள வரும் மக்களின் எண்ணிக்கை அதிகரித்திருப்பதாகக் குறிப்பிட்டார்.
கொவிட் சரியான நடத்தை விதிமுறைகளின் முக்கியத்துவம், தடுப்பூசிகள் சம்பந்தமான வதந்திகள் மற்றும் தடுப்பூசித் திட்டத்தின் வளர்ச்சி நிலை ஆகியவை குறித்து இதுபோன்ற வானொலி நிலையங்களில் பிராந்திய மொழிகளில் விழிப்புணர்வு ஏற்படுத்தப்படுவதால் இந்தியாவின் பழங்குடி மாவட்டங்களுக்கும் இது போன்ற செய்திகள் சென்றடைகின்றன.
கொவிட் தடுப்பூசிகள் குறித்து புதுமையான நிகழ்ச்சிகளை தயாரிக்குமாறும், பாதுகாப்பான பழக்கவழக்கங்கள் குறித்த மக்கள் இயக்கத்தை உருவாக்குமாறும் சமுதாய வானொலி நிலையங்கள் கேட்டுக் கொள்ளப்பட்டன.
இந்த நிகழ்ச்சியில் மத்திய சுகாதாரம் மற்றும் குடும்ப நல அமைச்சகம், தகவல் மற்றும் ஒலிபரப்பு அமைச்சகம், பத்திரிகை தகவல் அலுவலகம், தூர்தர்ஷன், அகில இந்திய வானொலி மற்றும் யூனிசெஃப் ஆகியவற்றின் உயர் அதிகாரிகள் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1738792
----
(Visitor Counter : 202
பாதுகாப்பு அமைச்சகம்
உள்நாட்டு பாதுகாப்பு தளவாடங்கள் உற்பத்தி
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த பாதுகாப்பு இணை அமைச்சர் திரு.அஜய் பட் கீழ்காணும் தகவல்களை வழங்கினார்.
21 ஆகஸ்ட், 2020 மற்றும் 31 மே 2021 ஆகிய தேதிகளில் 101 மற்றும் 108 பொருட்களை உள்ளடக்கிய இரண்டு நேர்மறை உள்நாட்டு பட்டியல்கள் ராணுவ விவகாரங்கள் துறை/பாதுகாப்பு அமைச்சகம் மூலம் வெளியிடப்பட்டது.
ஆயுதப் படைகளின் தேவைகளை திறம்பட பூர்த்தி செய்வதற்கு பாதுகாப்பு தொழில்துறைக்கு பரந்த பார்வையை வழங்குவதற்காக பாதுகாப்பு அமைச்சகத்தின் இணையதளத்தில் பட்டியல்கள் வழங்கப்பட்டுள்ளன. இவற்றில் 153 பொருட்களை டிசம்பர் 2022 வரை உள்நாட்டுமயமாக்க திட்டமிடப்பட்டுள்ளது. அவற்றின் ஏற்றுமதியில் எந்தத் தடையும் இல்லை.
மேலும், பாதுகாப்புத்துறை பொதுத்துறை நிறுவனங்களின் இறக்குமதியைக் குறைப்பதற்காக, பாதுகாப்புத் தளவாடங்கள் உற்பத்தி துறை)/ பாதுகாப்பு அமைச்சகம் டிசம்பர் 27, 2021 அன்று துணை அமைப்புகள் உள்ளிட்டவற்றின் நேர்மறையான உள்நாட்டுமயமாக்கல் பட்டியலையும் அறிவித்துள்ளது.
இந்தப் பட்டியலில் ஏற்கனவே உள்நாட்டுமயமாக்கப்பட்ட 2500 பொருட்கள் உள்ளன. மேலும் 351 பொருட்கள் வரும் மூன்று ஆண்டுகளில்  உள்நாட்டு தயாரிப்பில் கொண்டு வரப்படும். இந்த 351 பொருட்களில், 172 பொருட்களை டிசம்பர், 2022-க்குள் உள்நாட்டில் தயாரிக்க திட்டமிடப்பட்டுள்ளது.
இரண்டு நேர்மறையான உள்நாட்டுமயமாக்கல் பட்டியல்களிலும் சேர்க்கப்பட்டுள்ள சுமார் ரூபாய் ஐந்து லட்சம் கோடி மதிப்புள்ள உபகரணங்கள் அடுத்த ஐந்து முதல் ஏழு ஆண்டுகளில் உள்நாட்டுத் தொழில்துறையிடமிருந்து வாங்கப்படும் என்று மதிப்பிடப்பட்டுள்ளது.
உள்நாட்டு உற்பத்தி பட்டியலில் கூடுதல் பொருட்களை சேர்ப்பது குறித்து அரசு பரிசீலித்து வருகிறது. ஆயுதப் படைகளின் தேவைகள் மற்றும் உள்நாட்டுத் தொழில்துறையின் திறன் ஆகியவற்றின் அடிப்படையில் கூடுதல் பொருட்களைச் சேர்ப்பதற்கான காலக்கெடு தொடர்ந்து மதிப்பாய்வு செய்யப்படுகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1810449
பிரதமர் அலுவலகம்
பாபு ஜகஜீவன் ராம் பிறந்தநாளை முன்னிட்டு பிரதமர் அவருக்கு அஞ்சலி செலுத்தினார்
பாபு ஜகஜீவன் ராம் பிறந்தநாளை முன்னிட்டு பிரதமர் திரு. நரேந்திர மோடி அவருக்கு அஞ்சலி செலுத்தினார்
இது தொடர்பாக பிரதமர் தனது டுவிட்டரில் கூறியிருப்பதாவது:
" பாபு ஜகஜீவன் ராம் அவர்களின் பிறந்ததினத்தில் அவருக்கு எனது அஞ்சலிகள். சுதந்திரப் போராட்டத்தின் போதும் சுதந்திரத்திற்குப் பிறகும் அவரது பங்களிப்பை நம் தேசம் எப்போதும் நினைவில் வைத்திருக்கும். அவர் தனது நிர்வாகத் திறமை மற்றும் ஏழைகள் மீதான அக்கறைக்காக பெரிதும் பாராட்டப்பட்டவர்”
(
சுகாதாரம் மற்றும் குடும்ப நலத்துறை அமைச்சகம்
ஒரே நாளில் 20.53 லட்சத்திற்கும் மேற்பட்ட தடுப்பூசிகளை செலுத்தி இந்தியா புதிய சாதனை
ஜனவரி 16-ஆம் தேதி நாடு முழுவதும் தொடங்கப்பட்ட கொவிட்-19 தடுப்பூசி வழங்கும் திட்டத்தில் இந்தியா குறிப்பிடத்தக்க மைல்கல் சாதனையை படைத்துள்ளது.
தடுப்பூசி வழங்கும் திட்டத்தின் 56-ஆம் நாளில்  30,561 முகாம்களில் 20 லட்சத்திற்கும் மேற்பட்ட  தடுப்பூசிகள் வழங்கப்பட்டன. ஒரு நாளில் இதுவரை செலுத்தப்பட்டுள்ள தடுப்பூசிகளின் எண்ணிக்கையில் இது மிகவும் அதிகமாகும்.
இன்று காலை 7 மணி வரை, நாடு முழுவதும் 4,86,314 முகாம்களில் 2.82 கோடி  பயனாளிகளுக்கு கொவிட் தடுப்பூசி செலுத்தப்பட்டுள்ளது. 72,93,575 சுகாதாரப் பணியாளர்களுக்கும் , 41,94,030 சுகாதாரப் பணியாளர்களுக்கும் , 72,35,745 முன்கள ஊழியர்களுக்கும் , 9,48,923 முன்கள ஊழியர்களுக்கும் , இதர உடல் உபாதைகள் உள்ள 45 வயதுக்கு மேற்பட்டோரில் 12,54,468 பேருக்கும் , 60 வயதைக் கடந்த 72,91,716 பயனாளிகளுக்கும் தடுப்பூசிகள் செலுத்தப்பட்டுள்ளன.
இந்தியாவில் தற்போது 2.02 லட்சம் பேர்  கொரோனா தொற்றுக்கு சிகிச்சை பெற்று வருகின்றனர். இது நாட்டின் ஒட்டு மொத்த பாதிப்பில் 1.78 சதவீதமாகும்.
கடந்த 24 மணி நேரத்தில் நாடு முழுவதும் ஏற்பட்ட பாதிப்புகளில் தமிழகம், கேரளா, கர்நாடகா, மகாராஷ்டிரா, பஞ்சாப், குஜராத், மத்திய பிரதேசம் ஆகிய மாநிலங்களில் 87.72 சதவீதம் பதிவாகியுள்ளது.
கடந்த 24 மணி நேரத்தில் 24,882 புதிய பாதிப்புகள் நாட்டில் ஏற்பட்டுள்ளன.
இந்தியாவில் குணமடைந்தவர்களின் எண்ணிக்கை 1,09,73,260 ஆக  இன்று பதிவாகியுள்ளது. கடந்த 24 மணிநேரத்தில் 19,957 பேர் புதிதாகக் குணமடைந்துள்ளனர்.
கடந்த 24 மணி நேரத்தில் கொவிட்-19-ஆல் 140 உயிரிழப்புகள் ஏற்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1704544
-----
(Visitor Counter : 185
உள்துறை அமைச்சகம்
2023 மே 23-25-ம் தேதி வரை நடைபெறும் ஜி-20 பேரிடர் ஆபத்து குறைப்பு பணிக்குழுவின் இரண்டாவது கூட்டத்தில் பேரிடர் ஆபத்துக்கான நிதியுதவிக்கு முக்கியத்துவம் அளிக்கப்படும்
ஜி-20 பேரிடர் அபாயக் குறைப்பு பணிக்குழுவின் இரண்டாவது கூட்டம் மும்பையில் 2023 மே 23-25-ம் தேதி வரை நடைபெற உள்ளது. இந்தக் கூட்டத்தில் இருபதுக்கும் மேற்பட்ட நாடுகளைச் சேர்ந்த பிரதிநிதிகள் பங்கேற்கின்றனர். மும்பையில் அடுத்த மூன்று நாட்களில் நடைபெறும் இந்தக் கூட்டத்தின் நான்கு தொழில்நுட்ப அமர்வுகள் நடைபெறவுள்ளன. 2023 மார்ச் 31, ஏப்ரல் 1 ஆகிய தேதிகளின் காந்தி நகரில் நடைபெற்ற முதல் பேரிடர் ஆபத்து குறைப்பு பணிக்குழுவின் தொடர்ச்சியாக, இந்தக் கூட்டத்தில் உயர்மட்ட விவாதங்கள் நடத்தப்படவுள்ளன.
பேரிடர் இடர் குறைப்பு பணிக்குழு என்பது ஜி-20-யின் துணை அமைப்பாகும். இது உலகளவில் பேரிடர் அபாயத்தைக் குறைக்கும் முயற்சிகளை மேம்படுத்துவதை நோக்கமாகக் கொண்டுள்ளது. ஜி-20 நாடுகள் பெருகிவரும் பேரழிவுகள் மற்றும் காலநிலை மாற்றம் தொடர்பான அபாயங்களுடன் போராடி வருகின்றன. இதனால் ஏற்படும் ஆண்டு சராசரி இழப்பு 218 பில்லியன் அமெரிக்க டாலர்கள் அல்லது உட்கட்டமைப்பில் சராசரி வருடாந்திர முதலீட்டில் 9% என மதிப்பிடப்பட்டுள்ளது. இந்த சூழலில் இரண்டாவது பேரிடர் ஆபத்து குறைப்பு பணிக்குழு கூட்டம் பெரும் முக்கியத்துவம் பெறுகிறது. பேரிடர் அபாயக் குறைப்பு நிதி தொடர்பான நடவடிக்கைகள் குறித்து இந்தக் கூட்டத்தில் விவாதிக்கப்படவுள்ளது.
கூடுதலாக, தேசிய கட்டமைப்பை நிறுவுதல், தனியார் முதலீடுகளை ஊக்குவித்தல் போன்ற பல்வேறு தலைப்புகள் இக்கூட்டத்தில் விவாதிக்கப்படவுள்ளன. இரண்டாவது பேரிடர் ஆபத்து குறைப்பு பணிக்குழு கூட்டத்தில் ஜி-20 உறுப்பு நாடுகள், அழைப்பு விடுக்கப்பட்ட நாடுகள், சர்வதேச நிறுவனங்கள் மற்றும் தேசிய பேரிடர் மேலாண்மை ஆணையம், மத்திய வெளியுறவு அமைச்சகம், தேசிய பேரிடர் மேலாண்மை நிறுவனம் மற்றும் தேசிய பேரிடர் மீட்புப் படை உள்ளிட்டவற்றைச் சேர்ந்த பிரதிநிதிகள் பங்கேற்றுள்ளனர்.
குறு சிறு மற்றும் நடுத்தர தொழில் துறை அமைச்சகம்
நடமாடும் தேனீ வளர்ப்பகத்தை திரு நிதின் கட்கரி கொடியசைத்து தொடங்கி வைத்தார்
தேனீக்கள் வளர்ப்பை ஊக்குவிக்கும் விதமாகவும், தேனீக்களை ஒரு இடத்திலிருந்து மற்றொரு இடத்திற்கு எடுத்துச் செல்லும் வகையிலும் கதர் கிராமத் தொழில் வாரியத்தால் வடிவமைத்து உருவாக்கப்பட்டுள்ள ‘நடமாடும் தேனீ வளர்ப்பகத்தை’ கதர் கிராமத் தொழில் வாரியத்தின் தலைவர் திரு வி கே சக்சேனா முன்னிலையில், மத்திய குறு-சிறு மற்றும் நடுத்தர தொழில் துறை அமைச்சர் திரு நிதின் கட்கரி இன்று  கொடியசைத்து தொடங்கி வைத்தார்.
நிகழ்ச்சியில் பேசிய அமைச்சர் திரு நிதின் கட்கரி, “தேனீ வளர்ப்பு பார்ப்பதற்கு எளிதாக தெரிந்தாலும், அதில் உள்ள பல்வேறு சிரமங்களை தேனீ வளர்ப்போரால்தான் புரிந்து கொள்ள முடியும் என்றார். நடமாடும் தேனீ வளர்ப்பகம், இடப்பெயர்ச்சியை எளிதாக்குவதோடு, பராமரிப்பு மற்றும் தேனீக்களுக்கு உணவு அளிப்பதையும் எளிதாக்கும் என்றார். அத்துடன் கடும் கோடை காலத்திலும், தேனீக்கள் உயிர் பிழைப்பதற்கு இந்த நடமாடும் தேனீ வளர்ப்பகம் உதவியாக இருக்கும் என்றும் அவர் குறிப்பிட்டார்.
பிரதமர் நரேந்திர மோடியின் தொலைநோக்கு பார்வைக்கு ஏற்ப, 2017 ஆம் ஆண்டு தேனீ இயக்கத்தை தொடங்கிய கதர் கிராமத் தொழில் வாரியம், தேனீ வளர்ப்புப் பயிற்சி, தேனீ வளர்ப்புப் பெட்டிகளை விநியோகிப்பதுடன் கிராமப்புற மற்றும் படித்து வேலைவாய்ப்பற்ற இளைஞர்களுக்கு தேனீ வளர்ப்பு மூலம் கூடுதல் வருவாய் கிடைக்கவும் வழி வகை செய்து வருவதாகவும் அவர் குறிப்பிட்டார். தேனீ வளர்ப்பை குறைவான தொழிலாளர்களுடன், எளிதாக மேற்கொள்வதற்கான பல்வேறு புதிய வழிமுறைகளை கதர் கிராமத் தொழில் வாரியம் அவ்வப்போது உருவாக்கி வருவதாகவும் அமைச்சர் தெரிவித்தார்.
நிலக்கரி அமைச்சகம்
நிலக்கரி உற்பத்தி 2023 மே மாதத்தில் 76.26 மில்லியன் டன் அளவிற்கு வளர்ச்சியை எட்டியுள்ளது
நாட்டில் நிலக்கரி உற்பத்தி 2023 மே மாதத்தில் 76.26 மில்லியன் டன் அளவிற்கு வளர்ச்சியை எட்டியுள்ளது. இது கடந்த ஆண்டின் இதே மாதத்தைவிட 7.10 சதவீதம் அதிகமாகும். கடந்த 2022ஆம் ஆண்டு மே மாதத்தில் நிலக்கரி உற்பத்தி 71.21 மில்லியன் டன்னாக இருந்தது. இந்திய நிலக்கரி நிறுவனத்தின் உற்பத்தி 2023 மே மாதத்தில் 59.94 மில்லியன் டன்னாக இருந்தது. இது கடந்த ஆண்டைவிட 9.54 சதவீதம் அதிகமாகும். கடந்த 2022-ஆம் ஆண்டு மே மாதத்தில் 54.72 மில்லியன் டன் அளவிற்கு அந்நிறுவனம் நிலக்கரியை உற்பத்தி செய்தது. தடையற்ற நிலக்கரி போக்குவரத்தை உறுதி செய்ய பிரதமரின் விரைவு சக்தித் திட்டத்தின் கீழ் ரயில்வே அமைச்சகம் மூலம் ரயில் போக்குவரத்து உள்கட்டமைப்பு மேம்படுத்தப்பட்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1929132
மத்திய அமைச்சரவை
துப்புரவுப் பணியாளர்களுக்கான தேசிய ஆணையத்தின் பதவிக்காலம் மூன்றாண்டுகளுக்கு நீட்டிப்பு – மத்திய அமைச்சரவை ஒப்புதல்
துப்புரவுப் பணியாளர்களுக்கான தேசிய ஆணையத்தின் பதவிக் காலத்தை, 31.03.2019 -லிருந்து மூன்றாண்டுகளுக்கு நீட்டிப்பதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
இந்த ஆணையம், துப்புரவுப் பணியாளர்களுக்கான தேசிய ஆணையச் சட்டம் 1993 –ன் கீழ், 1993 ஆம் ஆண்டு அமைக்கப்பட்டது. துவக்கத்தில் 31.03.1997 வரை இதன் பதவிக்காலம் இருந்தது. பின்னர், அது 31.03.2002 வரையிலும், பிறகு 29.02.2004 வரையிலும் நீட்டிக்கப்பட்டது. 29.02.2004 அன்று இந்தச் சட்டம் காலாவதியானது. அதற்கு பிறகு, துப்புரவுப் பணியாளர்களுக்கான தேசிய ஆணையம், நாடாளுமன்ற சட்டத்தின் மூலம் இல்லாமல் உருவாக்கப்பட்ட அமைப்பாக கருதப்பட்டு, அதன் பதவிக்காலம் நீட்டிக்கப்பட்டு வருகிறது. இந்த ஆணையத்தின் தற்போதைய பதவிக் காலம் 31.03.2019 வரையாகும்.
பிரதமர் அலுவலகம்
பிரிட்டன் பிரதமருக்கு நலமடைய வாழ்த்துகளைத் தெரிவித்தார் பிரதமர்
பிரிட்டன் பிரதமர் திரு.போரிஸ் ஜான்சனுக்கு கொரோனா வைரஸ் தொற்று இருப்பது உறுதிசெய்யப்பட்டுள்ளதால், அவர் நலமடைந்து சிறந்த ஆரோக்கியம் பெற பிரதமர் திரு. நரேந்திர மோடி தனது நல்வாழ்த்துகளைத் தெரிவித்துள்ளார்.
”அன்பு பிரதமர் போரிஸ் ஜான்சன், நீங்கள் ஒரு போராளி, இந்த சவாலையும் எதிர்கொண்டு மீண்டு வருவீர்கள். நீங்கள் சிறப்பான உடல்நலம் பெற எனது பிராத்தனைகள். பிரிட்டன் ஆரோக்கியத்தை உறுதி செய்ய எனது வாழ்த்துகள்” என்று பிரதமர் கூறியுள்ளார்.